Home / top-story-of-the-day / booking starts for country first private train tejas express commercial run will start from october 5
रेलवे में पहली बार चलने जा रही प्राइवेट ट्रेन की बुकिंग शुरू हो गई है। जी हां इंडियन रेलवे कैटरिंग एंड टूरिज्म कॉर्पोरेशन की ओर देश में पहली बार प्राइवेट ट्रेन के रूप में तेजस एक्सप्रेस का संचालन शुरू किया जा रहा है। नई दिल्ली से लखनऊ के बीच चलने वाली देश की पहली प्राइवेट ट्रेन तेजस एक्सप्रेस की बुकिंग भी शुरू हो गई है। इंडियन रेलवे कैटरिंग एंड टूरिज्म कॉर्पोरेशन की ओर से चलने वाली इस तेजस एक्सप्रेस का कमर्शियल रन 5 अक्टूबर से शुरू होगा। लखनऊ से चलने वाली इस ट्रेन को मुख्यमंत्री योगी आदित्यनाथ 4 अक्टूबर को लखनऊ से हरी झंडी दिखाकर पहली यात्रा के लिए रवाना करेंगे।
लखनऊ से नई दिल्ली के बीच में चलने वाली देश की पहली प्राइवेट ट्रेन में चेयर कार का किराया 1125 रुपये और एग्जीक्यूटिव चेयर कार का किराया 2,310 रुपये रखा गया है। हालांकि इस ट्रेन में चेयर कार का किराया 1,280 रुपये और एग्जीक्यूटिव चेयर कार का किराया 2,450 रुपये रखा गया है। यही नहीं इस ट्रेन के संचालन में भी बदलाव किया गया है। पहले इस ट्रेन का लखनऊ पहुंचने का समय रात 10.45 बजे था, लेकिन अब यह ट्रेन 40 मिनट पहले 10.05 मिनट पर पहुंचेगी। इसके अलावा, यह ट्रेन लखनऊ जंक्शन से सुबह 6:10 पर चलकर दोपहर 12:25 बजे तक नई दिल्ली पहुंचेगी। यह अब मंगलवार को नहीं चलेगी।
पहली प्राइवेट तेजस एक्सप्रेस में क्या होगा खास
1. तेजस एक्सप्रेस ट्रेन में सीनियर सिटिजन्स और यात्रियों का सामान घर से लेकर बोगी तक पहुंचाने की सुविधा दी जाएगी। जिस स्टेशन तक सामान पहुंचना है, वहां तक सामान की डिलीवरी की सुविधा भी उपलब्ध कराई जाएगी। अगर किसी रिश्तेदार के घर जाते समय यात्री को मिठाई चाहिए हो तो वह भी आपको सीट पर रेलवे उपलब्ध कराएगा। इन सब सुविधाओं का लाभ उठाने के लिए आपको वेबसाइट पर टिकट बुकिंग करते समय ही चयन करना होगा। इसके लिए आइआरसीटीसी चार्ज वसूलेगा।
2. तेजस एक्सप्रेस में एक खास सुविधा यह भी मिलेगी कि अगर लखनऊ और नई दिल्ली स्टेशनों के बीच में अगर मीटिंग कराना चाहते हैं, तो इसकी भी सुविधा उपलब्ध होगी।
3. नई दिल्ली पहुंचने से पहले भी चाय एवं अल्पाहार और वापसी यात्रा में शाम को चाय, नाश्ता और रात्रि भोजन की भी व्यवस्था तेजस एक्सप्रेस में होगी। ऑन-बोर्ड अतिथि सेवाएं प्रशिक्षित महिला एवं पुरुष कर्मचारी देंगे।
4. यह ट्रेन मंगलवार को छोड़कर बाकी 6 दिन ही चलेगी। इस ट्रेन पर 5 साल से कम आयु के बच्चों का किराया नहीं लगेगा। इससे अधिक उम्र वाले सभी बच्चों को पूरा किराया देना होगा।
5. तेजस एक्सप्रेस से यात्रा करने वाले यात्रियों का 25 लाख रुपये का मुफ्त में बीमा होगा। इसके अलावा आईआरसीटीसी सामान का बीमा करेगी, खो जाने पर भुगतान करेगी।
6. खाने के पैसे टिकट के दौरान ही ले लिए जाएंगे। फ्री कॉफी और चाय की वेंडिंग मशीनें भी लगी होंगी। यात्री को आईआरसीटीसी की तरफ से वेलकम टी, ब्रेकफास्‍ट और स्‍नैक्‍स भी दिए जाएंगे।
#countryfirstprivatetraintejasexpress #IndiaFirstPrivateTrain #TejasExpress #IndianRailwayCateringandTourismCorporation #तेजसऐक्सप्रेस #TejasExpressFare #LucknowToDelhi #DelhiToLucknow